Tisztelt Szülő(k)!

Tájékoztatom, hogy előzetesen szeretnénk felmérni, hogy a jelenleg is az **Heves Vármegyei SZC Bornemissza Gergely Technikum, Szakképző Iskola és Kollégium**

tanuló gyermekek közül a következő tanévben, mely gyermek(ek) kívánják igénybe venni a közétkeztetés keretén belül az ebédet. (Mellékletben csatolom a közétkeztetés igénylésére irányuló nyilatkozatot.) Természetesen akár a nyári hónapok alatt, akár a következő tanév alatt is lemondható, illetve megrendelhető az étkezés, de a zökkenőmentes iskolakezdés miatt, valamint az étkezés folytonosságának biztosítása érdekében mérjük fel az igényeket. Kérjük, hogy figyelmesen olvassa el és töltse ki a szülői nyilatkozatot, valamint a kedvezményes étkezésre jogosító normatív nyilatkozatot. A normatív nyilatkozat mellé kérjük az igazolásokat is csatolni. Felhívom figyelmét, hogy amennyiben a nyilatkozat nem lesz mellékleve, úgy abban az esetben csak **teljes áron** tudjuk biztosítani a gyermek(ek) étkezését. Ha szeptemberig a kedvezményre jogosító igazolás lejár, úgy legkésőbb az első iskolai napon kérjük behozni a folytatólagos igazolást az iskola gazdasági irodájába (nyári hónapok alatt az ügyeleti napokon, az ügyeleti idő alatt). A készpénzes menzafizetési napok minden hónap második hetének, hétfői és keddi napjai, de a pontos időpont külön értesítésként mindig megtalálható az iskola hirdetési felületein, valamint az iskolai faliújságon. Átutalásos fizetési mód választása esetén minden hónap 10-ig az osztályfőnökön keresztül juttatjuk el a gyermek(ek) részére a számlákat.

Az ebédlemondás a tárgynapot megelőző nap 09:00 óráig lehetséges a következő elérhetőségeken:

Stevka Mária

telefon: 30-324-6098 mellék, e-mail cím: stevka.maria@ekvi.hu

Amennyiben kérdésük, észrevételük van az étkezéssel, nyilatkozatokkal kapcsolatosan, úgy állok rendelkezésükre a fentebb található elérhetőségeken. Melléklet:

* Nyilatkozat étkezés igényléshez
* NYILATKOZAT a Gyvt. 21/B. § (1) bekezdés b) -d) pontja és a Gyvt. 21/B. § (2) bekezdése szerinti ingyenes vagy kedvezményes intézményi gyermekétkeztetés igénybevételéhez

Üdvözlettel:

Stevka Mária

EKVI közétkeztetési csoportvezető